Source: http://csmfagaras.ro/csm-fagaras-csa-steaua-bucuresti/
Timestamp: 2019-02-19 00:42:48+00:00

Document:
CSM Făgăraș – CSA Steaua București – CSM Făgăraș
CSM Făgăraș – CSA Steaua București
May 13, 2017 adminCSM Uncategorized 0
În cadrul etapei a VI-a a returului de play-off, CSM Făgăraş a primit vizita echipei CSA Steaua Bucureşti. Echipa noastră venea după un rezulalt pozitiv, victorie cu CSM Focşani şi aşteptările pentru meciul cu Steaua erau mari – având în vedere că în sezonul regulat, partida de pe teren propriu s-a terminat la egalitate; totuşi faţă de acea perioadă, Steaua a reuşit patru victorii consecutive în play-out şi se situa pe primul loc înaintea meciului de miercuri, 10 mai.
Pentru această etapă, Liviu Andrieş nu l-a inclus în lot pe Marian Filip, acesta din urmă acuzând o accidentare. De asemenea Eugen Frăţilă nu a bifat nici un minut în partidă, nefiind 100% refăcut după partida cu Focşani.
Meciul a început ceva mai greu pentru făgărășeni, care au marcat de abea în minutul 10. Dincă, Turcu, Bahan și de două ori Apolzan l-au luat la țintă pe portarul advers și de cealaltă parte oaspeții au reușit să marcheze gol după gol, mai ales prin extrema stângă.
Cu câteva intervenții bune din partea lui Szopka în poartă, până în minutul 20 elevii lui Liviu Andriș au redus din diferență și s-au apropiat la doar două lungimi de Steaua. De menționat jocul bun al interului stâng, Ovidiu Pasere; acesta reușit să facă uitată absența lui Filip din teren, asumându-și răspunderea în momente dificile ale partidei.
Spre finalul primei reprize lipsa de soluții și precipitarea, au făcut ca Steaua să se desprindă la 4 goluri, după ce în încercarea de repunere rapidă, cei surprinși am fost tot noi, pentru că s-a pierdut mingea ușor și pe contraatac, oaspeții nu au iertat. Apoi fiind în superioritate numerică, Lucian Arsene a reușit un gol din poartă-în-poartă, dar pe următoarele atacuri, jucătorii noștri nu au reușit să marcheze din situații clare și astfel scorul la pauză a fost 9 – 13.
Repriza a doua nu a început deloc mai bine pentru CSM Făgăraș, oaspeții reușind să se distanțeze la 6 goluri pe tabela de marcaj. Până la jumătatea reprizei Ovidiu Pasere a reușit să marcheze din acțiune de trei ori, dar fără prea mult folos pentru că apărarea noastră nu a prins cea mai bună zi; nici introducerea în poartă a lui Adrian Șuteică nu a adus nimic nou.
Spre finalul partidei, Liviu Andrieș a încercat diverse formule de joc și a folosit aproape toți jucătorii pe care i-a avut la dispoziție. Mihai Blaga a intrat în locu lui Dincă, Călin Leordean în faza de atac în locul lui Bahan, dar aceeași lipsă de inspirație în fața portarului advers, s-a menținut până la final. Răzvan Mateoniu – intrat pe post de extremă – și Turcu reușesc să marcheze spre final, iar Apolzan închide partida cu un ultim gol: scor final 19-23.
De această dată vestea cea bună a venit de la Satu Mare, unde echipa din localitate nu a reușit să câștige cu CSM Focșani; în consecință, din punct de vedere matematic, CSM Satu Mare nu mai are șanse să se salveze de la retrogradare, chiar și cu o victorie împotriva echipei noastre. Ultimele două partide vor fi pentru stabilirea finală a clsamentului, deoarece CSM Făgăraș și-a atins în proprție de 100% primul obiectiv: acela de a merge la barajul pentru rămânerea în Liga Zimbrilor.
Etapa următoare (a șaptea) CSM Făgăraș va sta, iar pe data de 20 mai (etapa a opta) se va deplasa la Satu Mare.

References: CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM